《梅花》
清代·马维翰

疏枝雀啅转春温，正试东风第一番。每自凝神当远驿，为谁孤一向荒村。

晴云曳宕春无限，午夜分明月有痕。索解此中浑未易，目成脉脉在忘言。

作者简介：（1693—1740）清浙江海盐人，字默临，又字墨麟，号侣仙。康熙六十年进士。雍正间从部郎擢四川建昌道，忤总督，诬以过失，解职入都质审。乾隆帝即位，授江南常镇道。诗文精悍，以纵横排奡为长。有《墨麟诗集》、《旧雨集》。